Palestinski lider i dalje zarobljen u vlastitom uredu,1/4/02. - 2002-04-01
Izraelske snage su proširile svoje operacije na Zapadnoj Obali, ulazeći na nova palestinska područja u potrazi za palestinskim militant
Palestinski izvori kažu da su Izraelski tenkovi ušli u Tulkarm, nakon što su jučer u kasnim satima ponovo zauzeli Qalqilyu. Izraelski tenkovi su na ulazima u Bethlehem, nakon što su ranije danas kratko ušli u neke dijelove grada. Palestinski lider Yasser Arafat i dalje je zarobljen unutar kompleksa zgrada svog štaba u Ramalli, kojeg u okruženju već četvrti dan drže izraelske snage. U kratkom obraćanju naciji, izraelski premijer Ariel Sharon je jučer rekao da je Izrael u ratu protiv terorizma i da Yaser Arafat upravlja tim terorom. Izrael je od srijede pretrpio četiri samoubilačka napada, a danas je u Jerusalemu eksplodirao automobil bomba ubivši osobu u automobilu. Izraelska policija kaže da je on možda bio bombaš samoubica, te da je više osoba povrjedjeno, medju kojima jedna ozbiljnije. Automobil je eksplodirao kada se jedan Izraelski policijac približavao automobilu na kontrolnoj tački izmedju istočnog i zapadnog dijela grada.Dvojica neidentificiranih, maskiranih i naoružanih napadača u Tulkarmu, gradu na Zapadnoj obali, ubili su najmanje sedam Palestinaca optuženih da sarađuju sa Izraelom. Palestinski zvaničnici su saopćili da su napadači ušli u zgradu u kojoj su držani osumnjičeni Palestinci i otvorili vatru. Palestinski policajci koji su čuvali osumnjičene napustili su zgradu nešto ranije, u trenucima kada su izrazelske snage prodrle u Tulkarm. Druga dvojica Plastinaca optuženih za suradnju sa Izraelom nađena su ubijena u gradu Qalqilya na Zapadnoj obali koji su izraelske snage okupirale kasno sinoć. Palestinski zvaničnici kažu da su ubijeni Palestinci bili optuženi, ali ne i osuđeni za optužbe da su pomagali izraelskim snagama da prate i ubiju Palestince koji su se nalazili na izraelskim potjernicama.